**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O IMENOVANJU PREDSTAVNIKA USTANOVITELJA V SVET ZAVODA JAVNEGA LEKARNIŠKEGA ZAVODA GORIŠKE LEKARNE NOVA GORICA**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18),
* 18. člen Odloka o ustanovitvi javnega lekarniškega zavoda Goriška lekarna Nova Gorica (Uradno glasilo Občine Renče-Vogrsko, št. 15/18 oziroma Uradni list RS, št. 6/2019).

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Občinska uprava

*OBRAZLOŽITEV:*

Javni lekarniški zavod Goriška lekarna Nova Gorica (v nadaljevanju: zavod) je dne 16. 4. 2024 Občini Renče-Vogrsko dostavil zaprosilo za imenovanje predstavnika Občine Renče-Vogrsko v Svetu zavoda Goriške lekarne Nova Gorica.

Komisija za mandatna vprašanja, volitve in imenovanja (v nadaljevanju: KMVVI), je na podlagi navedenega zaprosila dne 19. 4. 2024 objavila Povabilo k posredovanju kandidature za imenovanje predstavnika Občine Renče-Vogrsko kot člana v Svetu javnega lekarniškega zavoda Goriška lekarna Nova Gorica z rokom oddaje predlogov do vključno 6. 5. 2024.

Na podlagi navedenega povabila je pravočasno prispela ena kandidatura. KMVVI je kandidaturo obravnavala na svoji deveti redni seji in sprejela sklep, da Občinskemu svetu predlaga, naj za predstavnika Občine Renče-Vogrsko v Svetu javnega lekarniškega zavoda Goriške lekarne Nova Gorica imenuje g. Jerneja Medveščka.

*RAZLOGI ZA SPREJETJE ODLOKA:*

Občino Renče-Vogrsko bo v Svetu zavoda zastopal predstavnik Občine Renče-Vogrsko skladno z določili odloka o ustanovitvi.

*OCENA STANJA:*

Na podlagi 18. člena Odloka o ustanovitvi javnega lekarniškega zavoda Goriška lekarna Nova Gorica je v Svetu zavoda javnega lekarniškega zavoda tudi član, ki ga imenuje soustanoviteljica javnega lekarniškega zavoda Občina Renče-Vogrsko. Novo imenovani predstavnik bo Občino Renče-Vogrsko zastopal v obdobju petletnega mandata od 12. 9. 2024 dalje.

*CILJI IN NAČELA:*

Občina Renče-Vogrsko bo imela v Svetu zavoda javnega lekarniškega zavoda Goriške lekarne Nova Gorica imenovanega predstavnika občine, ki bo zastopal interese občine.

*FINANČNE IN DRUGE POSLEDICE:*

Finančnih posledic ni.

Pripravila:

Vladka Gal Janeš

Višja svetovalka I za družbene dejavnosti

Predlog sklepa:

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) in 18. člena Odloka o ustanovitvi javnega lekarniškega zavoda Goriška lekarna Nova Gorica (Uradno glasilo Občine Renče-Vogrsko, št. 15/18 oziroma Uradni list RS, št. 6/2019) je Občinski svet Občine Renče-Vogrsko na \_\_\_\_ redni seji dne \_\_\_\_ sprejel naslednji

**SKLEP**

1.

V Svet zavoda Javnega lekarniškega zavoda Goriške lekarne Nova Gorica se za predstavnika Občine Renče-Vogrsko imenuje g. Jerneja Medveščka.

2.

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

Tarik Žigon

ŽUPAN